**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel: 84-540-330. Fax: 540-332. E-mail: pgmh@balatonfoldvar.hu**

**ELŐTERJESZTÉS**

**Balatonföldvár Város Önkormányzata Képviselő-testületének**

**2022. október 27. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: A szervezeti és működési szabályzatról szóló rendelet módosítása

Döntéshozatal: Minősített többséggel

Tárgyalás: Nyilvános ülésen

Mellékletek: Rendelettervezet, előzetes hatásvizsgálat

***Tisztelt Képviselő-testület!***

***I.***

Az önkormányzat szervezeti és működési szabályzatát a 12/2014.(X.22.) önkormányzati rendelet (SZMSZ) állapítja meg.

***I/1.***

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése értelmében: *„41. § (4) A képviselő-testület – e törvényben meghatározott kivételekkel – hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.”*

Az Mötv. 53. § (1) bekezdés b) pontja előírja, hogy az önkormányzat szervezeti és működési szabályzatáról szóló rendelet rendelkezik a képviselőtestület átruházott hatásköreinek felsorolásáról.

A közterület-felügyelet megszüntetésével összefüggésben a közterületi térfigyelő rendszerről szóló 6/2022. (IV.22.) önkormányzati rendelet felülvizsgálata vált szükségessé, mivel a rendelet a térfigyelő rendszer üzemeltetésére és kezelésére kijelölt szervként a közterület-felügyeletet nevesíti.

Térfigyelő rendszer üzemeltetésére vonatkozóan, a közterület-felügyeletről szóló 1999. törvény LXIII. törvény 8. § (1) bekezdése a következőképpen rendelkezik: „Ha a települési önkormányzatnál közterület-felügyelet vagy közterület-felügyelő nem működik, a 7. § (3) bekezdésében meghatározott képfelvevőt a jegyző, vagy a képviselő-testület által kijelölt, a települési önkormányzat alkalmazásában álló köztisztviselő is üzemeltetheti és kezelheti.”

A közterületi térfigyelő rendszerről szóló önkormányzati rendeletet esetében a fenti hatáskörnek a jegyzőre való átruházására tettünk javaslatot, melyet az SZMSZ-ben is szerepeltetni kell.

***I/2.***

A **közösségi együttélés alapvető szabályairól** és megszegésük jogkövetkezményeiről szóló 2/2022.(I.28.) önkormányzati rendelet 2. § (1) bekezdése értelmében „a közösségi együttélés alapvető szabályainak megszegése miatt közigazgatási eljárás lefolytatására, és ezzel kapcsolatban szankció alkalmazására, átruházott hatáskörben, a jegyző jogosult.”

Az SZMSZ hatályos szövegében a fenti átruházott hatáskör nem szerepel a felsorolásban, ezért a felsorolás kiegészítése teszünk javaslatot.

***I/3.***

Az **idősek karácsonyi juttatásáról** szóló önkormányzati rendelet tervezetében a juttatás megállapítására vonatkozó hatáskör jogosultjaként átruházott hatáskörben a Humán Bizottság szerepel, melyet az SZMSZ-ben is fel kell tüntetni.

***I/4.***

Az önkormányzat által ellátott feladatok kormányzati funkció szerinti felsorolását az SZMSZ 2. melléklete tartalmazza.

Az SZMSZ legutóbbi módosítása során (14/2022.(VI.27.) önkormányzati rendelet) a 2. melléklete a következő három kormányzati funkcióval egészült ki:

074040 Fertőző megbetegedések megelőzése, járványügyi ellátás

**084031 Civil szervezetek működési támogatása**

**107060 Egyéb szociális pénzbeli és természetbeni ellátások, támogatások**

A Magyar Államkincstár a törzskönyvi nyilvántartási eljárásban jelezte, hogy a 084031 Civil szervezetek működési támogatása és a 107060 Egyéb szociális pénzbeli és természetbeni ellátások, támogatások kormányzati funkció támogatási/technikai jellegűnek minősül, ezért az SZMSZ-ben nem szerepeltethető – javaslatot teszünk az SZMSZ 2. mellékletéből való törlésükre.

Az önkormányzat, pályázata alapján, támogatásban részesült a kötelező közművelődési bérfejlesztés költségeihez. A támogatási összeg könyvelése és a pályázati elszámolás során a **082094 Közművelődés – kulturális alapú gazdaságfejlesztés** kormányzati funkciót kell alkalmazni, melyet fel kell tüntetni az SZMSZ 2. mellékletében.

Kérjük a tisztelt képviselőtestületet, hogy a rendelettervezet fenti indokolása, valamint az előzetes hatásvizsgálat alapján a rendelettervezetet fogadja el, és alkossa meg a módosító rendeletet.

***II.***

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló képviselőtestületi ülés időpontja: 2022. október 27.

|  |  |
| --- | --- |
| Rendelet-tervezet megnevezése | ***A szervezeti és működési szabályzatról szóló rendelet módosításáról*** |
| Társadalmi hatás | A rendelet módosításának társadalmi hatása nincs. |
|  |  |
| Gazdasági, költségvetési hatás | A rendelet megalkotásának gazdasági, költségvetési hatása nincs. |
| Környezeti következmények | A rendelet megalkotásának környezeti következményei nincsenek. |
| Egészségi következmények | A rendelet megalkotásának egészségi következményei nincsenek. |
| Adminisztrációs terhek | A rendelet megalkotásával az adminisztrációs terhek nem változnak. |
| A rendelet megalkotásának szükségessége | Az önkormányzat SZMSZ-e felsorolja a képviselőtestület átruházott hatásköreit, melynek kiegészítése szükséges a közösségi együttélés alapvető szabályairól, a közterületi térfigyelő rendszerről és az idősek karácsonyi juttatásáról szóló önkormányzati rendeletekkel összefüggésben.  Az önkormányzat SZMSZ-e tartalmazza az önkormányzat által ellátott feladatok kormányzati funkció szerinti felsorolását, melynek pontosítása szükséges a Magyar Államkincstár részére benyújtandó változásbejelentés átvezetése, valamint pályázati támogatás elszámolása érdekében. |
| A jogalkotás elmaradásának várható következményei | A képviselőtestület átruházott hatásköreit nem tartalmazza az SZMSZ.  A Magyar Államkincstár nem teljesíti az önkormányzat változásbejelentési kérelmét. |
| A rendelet alkalmazásához szükséges | |
| Személyi feltételek | Rendelkezésre állnak. |
| Szervezeti feltételek | Rendelkezésre állnak. |
| Tárgyi feltételek | Rendelkezésre állnak. |
| Pénzügyi feltelek | Rendelkezésre állnak. |

Balatonföldvár, 2022. október 12.

***Holovits György Huba***

**polgármester**

**Törvényességi ellenőrzésre bemutatva:**

**Ellenjegyezte: …………………………………...**

**Köselingné dr. Kovács Zita jegyző**